 Kwa mujibu wa msemaji wa JKT Ruvu, Constatine Masanja, kikosi hicho kimehamisha kambi iliyokuwa Mlalakuwa yaliko makao makuu ya jeshi hilo Makao Makuu hadi Mlandizi, Pwani kufanya maandalizi ya mwisho kabla ya kwenda Mbeya.Kuelekea katika mchezo huo, Kocha Abdallah Kibadeni amewataka wachezaji wake kujituma ili kupata pointi tatu zitakazowaondoa katika hatari ya kushuka daraja.“Maandalizi yetu yanakwenda vizuri na ninachosisitiza kwa wachezaji wangu ni lazima wapambane kwa juhudi tuweze kupata pointi tatu ambazo zitatusaidia kusonga mbele kwa msimu mwingine,” alisema.Katika mchezo wa mwisho uliochezwa Tanga, JKT Ruvu ilifungwa bao 1-0 dhidi ya Coastal Union kwenye uwanja wa Mkwakwani, Tanga. Timu hiyo inashika nafasi ya 13 kwenye msimamo wa Ligi Kuu Tanzania Bara na tayari ikicheza michezo 25 na kubakiza mitano. Hivyo, bado ina nafasi iwapo itajitahidi kushinda katika baadhi ya michezo hiyo iliyobaki.